Harmon ble født 10. august 1972 i Highland Park i Texas. Hennes foreldre er Daphne Demar (født Caravageli) og Lawrence Paul «Larry» Harmon. Hennes far har tyske og irske aner,, mens moren er av gresk avstamning. I en episode av Who Do You Think You Are?, en amerikansk TV-serie som omhandler slektsgransking, fant Harmon ut at hun hadde en tysk stamfar som var soldat i George Washingtons hær under den amerikanske uavhengighetskrigen. Anene hennes hadde senere fått seg et område i Mercer County, Kentucky. Området er fortsatt eid av fjerne slektninger.